Anexa 4 la Planul de selecție
Criterii folosite în cadrul matricei și grila de punctaj pentru evaluarea competenţelor, trăsăturilor şi a condiţiilor necesare pentru selectarea Directorului Societății Comerciale Servicii Publice Alexandria SRL

Profilul canddiatului se realizează pe baza unui tabel (matrice, conform art. 18 al Anexei 1 la HG nr. 639/2023) care cuprinde competenţele măsurabile, trăsăturile şi pragul minim colectiv, precum şi condiţiile care trebuie îndeplinite în mod ideal de candidați, individual şi colectiv, împreună cu aptitudinile, cunoştinţele, experienţa şi alte atribute ale potenţialilor candidaţi.

I. Descrierea coloanelor tabelului (matricei)
A. Criterii

Criteriile sunt folosite pentru evaluarea colectivă sau individuală a candidaţilor pentru postul de director.

B. Obligatoriu, mai departe "Oblig.", sau Opţional, mai departe "Opt."

Stipulează dacă pentru evaluare este necesar un anumit criteriu, selectează Oblig. sau selectează Opt.

C. Ponderea 0-1

Indică importanţa relativă a competenţei ce este evaluată. O valoare a ponderii apropiată de 1 indică o importanţă crescută a competenţei, în timp ce valorile apropiate de 0 indică o importanţă scăzută.

D. Candidaţi nominalizaţi

Pentru persoanele fizice: numele şi prenumele candidaților propuşi, ordonaţi alfabetic

Pentru persoanele juridice: denumirea, sediul, numărul de înregistrare în registrul comerţului, codul unic de identificare, numele şi prenumele reprezentantului desemnat, ordonaţi alfabetic

E. Totaluri

1. Total

Valoarea totală a unui anumit criteriu pentru fiecare din candidaţii nominalizaţi, de exemplu suma punctajelor de pe fiecare rând

2. Total ponderat

Valoarea totală ponderată a unui anumit criteriu pentru candidaţii nominalizaţi, calculat ca suma punctajelor de pe fiecare coloană multiplicată cu ponderea criteriului prevăzută la lit. C

F. Grila de punctaj a criteriilor, cu îndrumări pentru acordarea punctelor de la 1 la 5 din grila de punctaj, se regăsește în prezentul document.

G. Competenţe

Combinaţia de cunoştinţe, aptitudini, experienţă şi comportament necesară pentru a îndeplini cu succes rolul de Director. Grila de punctaj este de la 1 până la 5.
H. Trăsături

O calitate distinctă sau caracteristică a individului. Grila de punctaj de la 1 până la 5.
I. Alte condiţii eliminatorii

Reprezintă caracteristicile individuale sau colective care trebuie să fie îndeplinite, respectiv care sunt interzise. Grila de punctaj de la 1 până la 5

J. 

1. Subtotal

Punctajul total pentru candidaţii individuali pe grupuri de criterii, calculat ca suma punctajelor pentru fiecare grup de criterii, respectiv competenţă, trăsături, condiţii care pot fi eliminatorii, pentru un candidat nominalizat

2. Subtotal ponderat

Însumarea valorilor obţinute în urma multiplicării punctajului obţinut pentru fiecare criteriu cu ponderea asociată


Σ(punctaj criteriu*pondere criteriu)

3. Total

Valoarea totală a punctajului criteriilor pentru candidaţii nominalizaţi individual, calculat ca suma punctajelor pentru fiecare coloană

4. Total ponderat

Suma subtotalurilor ponderate prevăzute la punctul 2.
5. Clasament.
II. CRITERII FOLOSITE IN CADRUL MATRICEI – DESCRIERE SI INDICATORI ASOCIATI
1.COMPETENȚE

1.1.Competențe specifice sectorului de activitate al întreprinderii publice
1.1.1. Competențe profesionale în management
Descriere: Directorul trebuie să aibă o experienţă relevantă în consultanţă în management sau în activitatea de conducere a unor autorităţi publice, întreprinderi publice ori societăţi din sectorul privat; 
Criterii: 
  1. Candidatul are experiență relevantă în consultanţă în management sau în activitatea de conducere a unor autorităţi publice, întreprinderi publice ori societăţi din sectorul privat.
2.  Candidatul este capabil să înțeleagă implicațiile manageriale ale deciziilor luate personal și de membrii Consiliului de Administrație.

3. Are capacitatea de a lua decizii manageriale și de a asista consiliul în evaluarea deciziilor manageriale pe termen scurt, mediu, lung.

4. Înțelege factorii implicați în implementarea cu succes a măsurilor dispuse de Adunarea Generală a Acționarilor sau Consiliul de Administrație pentru îmbunătățirea performanțelor întreprinderii publice.
1.1.2. Competențe profesionale conform anunțului de selecție
Descriere: Directorul trebuie să aibă cel puțin 5 ani de experiență profesională.
Criterii: 
1. Candidatul are experiență profesională de minim 5 ani.

2. Prin experienta acumulata are posibilitatea să contribuie la luarea deciziilor privind activitatea societății „Servicii Publice Alexandria” SRL.
3. Este deschis la experiența altor membri din conducere, din Consiliul de Administrație etc.
1.2. Competențe profesionale de importanță strategică
1.2.1. Viziune și planificare strategică
Descriere: are o cunoaștere aprofundată a procesului strategic și poate evalua opțiunile strategice și riscuri, identifica prioritățile strategice și contribuie prin prezentarea de direcții strategice managementului.

Criterii: 
1. Poate să contribuie la definirea viziunii Societății, valorilor și scopului care ghidează strategia.
2. Poate defini obiectivele strategice ale organizației și poziția strategică curentă.
3. Înțelege și poate evalua mediile politice, sociale, economice, culturale și tehnologice ale Societății și schimbări relevante pentru strategia Societății și pentru direcția viitoare. 

4. Înțelege factorii implicați în implementarea cu succes a strategiei și conducerea schimbării organizaționale. 

1.2.2. Capacitate de a lua decizii

Descriere: exercită un raționament independent, înțelegând principiul responsabilității colective. 

Criterii: 
1. Caută clarificări atunci când are incertitudini cu privire la o problemă sau când nu există claritate. 

2. Solicită sfat specializat atunci când sunt necesare alte perspective și puncte de vedere despre decizii critice. 

3. Exercită o judecată independentă și oferă o părere obiectivă după o atentă evaluare a tuturor problemelor. 

4. Recunoaște nevoia de îndepărtare a părtinirilor personale, convingerilor politice și a intereselor speciale atunci când ia decizii. 

5.Este conștient/ă de pericolul gândirii de grup și solicită întrebări provocatoare sau exploratoare pentru a facilita procesul de luare a deciziilor. 

1.2.3. Competențe privind managementul riscului
Descriere: Înţelege importanţa evaluării şi reducerii riscurilor organizaţionale şi este familiarizat/ă cu metodologiile şi procesele de management al riscului.

Criterii:

1. Este familiarizat/ă cu subiectele, strategiile şi modalităţile actuale referitoare la identificarea şi reducerea riscurilor.

2.  Este capabil/ă să sprijine consiliul în dezvoltarea măsurilor strategiilor pentru managementul riscului.

3. Urmează programe de formare profesională continuă în ceea ce priveşte metodologiile pentru managementul riscului.

4. Explică aspectele tehnice referitoare la managementul riscului într-o manieră uşor de înţeles.

5. Își asumă propunerile transmise consiliului cu privire la managementul riscului.

1.2.4. Cunoștințe de legislație aplicabilă în domeniu
Descriere: are o înțelegere a sistemului legal în care operează societatea. 

Criterii: 
1. Are cunoștințe funcționale despre legislația privind contractele.
2. Familiar/ă cu cadrul legislativ și statutele sub care operează organizația.
3. Poate ghida salariații și consiliul cu privire la aspectele de conformitate legale și de reglementare. 

4. Sfătuiește consiliul referitor la problemele cu posibile implicații legale. 

5. Asistă salariații și consiliul în înțelegerea problemelor legale și ale implicațiilor acestora.
6. Se menține la curent referitor la problemele cu implicații legale pentru organizație. 

1.3. Guvernanță corporativă
1.3.1. Cunoștințe de guvernanță corporativă
Descriere: are o cunoaștere de bune practici și principii de guvernanță corporativă, este familiarizat/ă cu legislația fi politicile guvernamentale referitoare la guvernanța întreprinderilor deținute de stat și înțelege importanța gestionării resurselor publice într-o manieră transparentă și eficace. 

Criterii: 
1. Familiarizat/ă cu principiile, conceptele și practicile de bună guvernanță corporativă fundamentale. 

2. Înțelege cadrul guvernanței corporative în care operează Societatea, inclusiv legislația, reglementările, codurile și politicile relevante. 

3. Demonstrează un nivel ridicat de dedicație, transparență, integritate, responsabilitate și probitate. 

4. Înțelege structura de responsabilitate și cum diverse organisme relaționează unul cu celălalt – Autoritatea Publică Tutelară, Adunarea Generală a Acționarilor, Consiliul de administrație și executivul Societății. 

1.4. Competențe sociale și personale

1.4.1. Capacitate de analiză și sinteză
Descriere: poate  descompune, ordona, caracteriza si ierarhiza elementele unui sistem, are abilitatea de a previziona evolutia acelui sistem in conditiile modificarii unui element component.

Criterii: 
1. Descompune partile problemei fara a pierde imaginea de ansamblu.
2. Poate vedea cum modificarea unei componente, variabile a sistemului influenteaza ansamblul.
3. Poate modela problema in termeni abstracti.
4. Nu trage concluzii pripite chiar daca se afla in situatii de stres.
5. Poate sintetizeza informatia si sa identifice elementele importante.
6. Poate formula solutii pe baza analizei facute si poate argumenta in mod logic solutia propusa, punctand partile ei forte si punctele ei slabe.

1.4.2 Abilități de relaționare

Descriere: relaționează cu succes cu alții în diverse grupuri și situații, promovând relațiile armonioase de lucru. 

Criterii: 
1. Relaționează cu succes cu alții indiferent de poziție, putere, influență sau statut.
2. Este eficient/ă în stabilirea rapoartelor. 

3. Investește timp și energie pentru a-i cunoaște pe cei cu care trebuie să interacționeze. 

4. Este priceput/ă la folosirea tactului și diplomației.

1.5. Experiență pe plan local sau international
1.5.1. Participarea la / cunoștințe privind implementarea de strategii locale sau internaționale
Descriere: Cunoașterea strategiei naționale și/sau europene în domeniu, după caz, participarea la acetea, după caz; participarea la /cunoștințe privind implementarea strategiilor hotărâte de autoritatea publică tutelară, Adunarea generală a acționarilor etc.

Criterii: 
1. Înțelege rolul Adunării generale a acționarilor și al autorității tutelare în elaborarea strategiilor.
2. Cunoaște Strategia europeană, națională în domeniu, precum și strategia locală privind dezvoltarea serviciilor societății „Servicii Publice Alexandria” SRL.
3. Poate asista consiliul și conducerea executivă în evaluarea eficacității programelor implementate.
4. Asistă consiliul in intelegerea politicii si contextului reglementar de la nivel local.

2.Trăsături

2.1. Reputație personală și profesională

Descriere: se comportă cu onestitate și transparență în relația cu alții și cu organizația. 

Criterii: 
1. Se comportă într-o manieră demnă de încrederea și respectul salariaților și Consiliului de Administrație.
2. Înțelege și îndeplinește îndatoririle postului și menține cunoștințe în această privință prin formare profesională.
3. Vorbește cu onestitate și sinceritate, 

4. Se comportă în concordanță cu cerințele organizației. 

2.2. Integritate și etică
Descriere: Respectă standardele de integritate, onorabilitate şi transparenţă în relaţiile cu terţii şi cu întreprinderea publică.

Criterii:

1. Respectă Codul de etică al întreprinderii publice.

2. Sesizează posibilele conflicte de interese şi incompatibilităţi, prevăzute de legislaţia în vigoare şi de reglementările interne ale întreprinderii publice.

3. Respectă obligaţiile de confidenţialitate privind orice informaţie financiară şi/sau comercială calificată ca fiind confidenţială sau privilegiată potrivit normelor legale sau obligaţiilor contractuale asumate de întreprinderea publică.

5. Cunoaște condiţiile încetării mandatului ca urmare a neîndeplinirii indicatorilor de performanță, încălcării reglementărilor privind conflictele de interese sau de incompatibilitate, precum şi pentru săvârşirea uneia dintre infracţiunile prevăzute de lege ca incompatibile cu calitatea de Director.
2.3. Independență

Descriere: posedă o gândire independentă și este capabil/ă să ofere provocarea și rigoarea necesare pentru a asista salariații și consiliul de administrație în realizarea unei înțelegeri globale a informațiilor și opțiunilor care facilitează un standard înalt de luare a deciziilor. 

Criterii: 
1. Este dispus/ă să nu fie de acord și să adopte o poziție independentă în fața opiniilor divergente și detrimentul potențial personal. 

2. Solicită clarificări și explicații. 

3. Este dispus/ă să conteste status quo-ul și modul tradițional de a face lucrurile. 

2.4. Expunere politică
Descriere: punctaj în funcție de gradul de expunere politică
	Rating
	1
	2
	3
	4
	5

	Expunere politică
	Foarte expus (membru al unui partid, cu funcție publică sau în conducerea structurilor partidului)
	
	Parțial expus (membru al unui partid, fără funcție publică și fără a fi în conducerea structurilor partidului)
	
	Fără expunere (nu este membru de partid)


2.5. Abilităţi de comunicare interpersonală

Descriere: este eficient/ă în comunicarea verbală/scrisă, într-o manieră ce demonstrează respect și integritate; înțelege responsabilitățile sale și ale membrilor consiliului de administrație și membrilor AGA pentru comunicare eficientă. 

Criterii: 
1. Înțelege cerințele unei comunicări eficiente 

3. Contribuie la o comunicare adecvată cu ceilalți membri ai Consiliului de administrație, cu AGA precum și cu conducerea executivă, după caz;

4. Înțelege responsabilitățile sale, ale consiliului și ale membrilor AGA în privința comunicării cu autoritatea publică tutelară și cu Adunarea generală a acționarilor și monitorizează conformitatea cu acestea 

5. Poate fi direct/ă dar și diplomat/ă.

3. Alte criterii
3.1. Rezultate economico-financiare ale întreprinderilor în care candidatul şi-a exercitat mandatul de administrator sau de director
Descriere: întreprinderile în care și-a exercitat mandatul de administrator sau director să aibă preponderent rezultate economico-financiare pozitive.
Criterii: 
	Rating
	1
	2
	3
	4
	5

	Rezultate economico-financiare ale întreprinderilor în care candidatul şi-a exercitat mandatul de administrator sau de director 
	Profit în mai puțin de 20% din anii în care candidatul şi-a exercitat mandatul de administrator sau de director
	Profit în 21-40% din anii în care candidatul şi-a exercitat mandatul de administrator sau de director
	Profit în 41-60% din anii în care candidatul şi-a exercitat mandatul de administrator sau de director
	Profit în 61-80% din anii în care candidatul şi-a exercitat mandatul de administrator sau de director
	Profit în peste 80% din anii în care candidatul şi-a exercitat mandatul de administrator sau de director


3.2. Condamnări; înscrieri în cazierul fiscal 
Descriere:  stabilirea conformării la lege a candidatului:
· candidatul nu trebuie să aibă înscrieri în cazierul judiciar și fiscal

· să nu fi fost condamnat/ă pentru gestiune frauduloasă, abuz de încredere, fals, uz de fals, înșelăciune, delapidare, mărturie mincinoasă, dare sau luare de mită, pentru infracțiunile prevăzute în Legea nr.129/2019 pentru prevenirea şi combaterea spălării banilor şi finanţării terorismului cu modificările și completările ulterioare, sau pentru infracţiunile prevăzute de Legea nr. 31/1990 a societăților, republicată și modificată, chiar dacă faptele au fost reabilitate/grațiate/amnistiate etc.

	Rating
	1
	2
	3
	4
	5

	Înscrieri în cazierul fiscal și judiciar sau condamnări incompatibile cu calitatea de director


	Cu înscrieri în cazierul judiciar / fiscal sau condamnări incompatibile cu calitatea de director


	-
	Cu înscrieri în cazierul judiciar / fiscal sau condamnări care nu sunt incompatibile cu calitatea de director


	
	Fără înscrieri în cazierul judiciar / fiscal sau condamnări incompatibile cu calitatea de director




3.3. Alinierea cu scrisoarea de asteptari a acționarilor   
	Rating
	1
	2
	3
	4
	5

	Alinierea cu scrisoarea de asteptari a actionarilor
	Intenția exprimată se aliniază în proporție de maxim 30% cu scrisoarea de asteptari a actionarilor
	Intenția exprimată se aliniază în proporție de 30%-50%
	Intenția exprimată se aliniază în proporție de 50% - 75%
	Intentia exprimata se aliniaza în proporție de 75% - 90%
	Intenția exprimată se aliniază în proporție de peste 90%


III. GRILA DE PUNCTAJ A COMPETENTELOR SI TABELELE DE RATING

Grila de punctaj a competenţelor
Grila este un instrument folosit pentru măsurarea abilităţii unei persoane de a-şi demonstra competenţa în postul pentru care candidează, clasificând nivelurile de abilităţi în cinci categorii, de la "nivel de bază" la "expert".
	
	
	
	

	
	Scor
	Nivel de competenţă
	Descriere

	
	N/A
	Nu se aplică.
	Nu este necesar să fie aplicată sau să fie demonstrată această competenţă.

	
	1
	Nivel de bază
	Are o înţelegere a cunoştinţelor de bază.

	
	2
	Intermediar
	Are un nivel de experienţă dobândit prin formare fundamentală şi/sau prin câteva experienţe similare.
Acest nivel de competenţă presupune sprijinul unor persoane cu expertiză.
• Înţelege şi poate utiliza corect termeni, concepte, principii şi probleme legate de această competenţă.
• Cunoaşte şi utilizează actele normative aplicabile, regulamente şi ghiduri.

	
	3
	Competent
	Este capabil să îndeplinească funcţiile asociate acestei competenţe. Poate fi necesar, uneori, sprijinul persoanelor cu expertiză, dar de regulă demonstrează această aptitudine în mod independent.
• A aplicat această competenţă în trecut, cu sprijin extern minim.
• Înţelege şi poate analiza implicaţiile schimbărilor în procesele, politicile şi procedurile din sectorul de activitate.

	
	4
	Avansat
	Îndeplineşte sarcinile asociate acestei aptitudini fără sprijin extern.
Este recunoscut în cadrul organizaţiei din care face parte ca expert în această competenţă, este capabil să ofere sprijin şi are experienţă avansată în această competenţă.
• A oferit idei practice/relevante, resurse şi perspective practice referitoare la procesul sau la dezvoltarea practicii, la nivelul de guvernanţă al întreprinderii publice, consiliului şi/sau APT/AGA.
• Este capabil să interacţioneze şi să poarte discuţii constructive cu conducerea executivă, dar şi să instruiască alte persoane în aplicarea acestei competenţe.

	
	5
	Expert
	Este cunoscut ca expert în acest sector pentru a oferi sprijin şi pentru a identifica soluţii pentru problemele complexe legate de această zonă de expertiză.
• A demonstrat excelenţă în aplicarea acestei competenţe ca director, în consilii de administraţie şi/sau organizaţii.
• Este perceput ca expert, conducător şi inovator în această competenţă de către consiliul, organizaţia şi/sau alte organizaţii.


Criteriile folosite în cadrul tabelului au fost descrise şi asociate cu indicatori, care sunt folosiţi pentru a evalua candidaţii pentru postul de Director, folosind grilele de punctaj, înainte de publicarea anunţului de selecţie.

IV. Utilizări posibile ale tabelului, criterii asociate şi grile de punctaj
Profilul personalizat, criteriile asociate şi grilele de punctaj rezultate din profilul candidatului, precum şi din ghidurile de bune practici la nivel național și european pot fi folosite, fără a se limita la realizarea unui standard comun, formal, transparent şi riguros pentru procesul de evaluare şi selecţie a candidaţilor pentru funcţia de director:

a) informare referitoare la anunţul consiliului pentru postul(urile) vacant(e);

b) informare referitoare la descrierea profilurilor candidaţilor;

c) elaborarea întrebărilor cuprinse în planul de interviu;

d) notarea tuturor candidaţilor pentru postul de director conform unui standard comun.
